Document ID: 32006D0364

32006D0364
L 135/12
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА СЪВЕТА
от 15 май 2006 година
относно позицията на Европейската общност във връзка с проекта за Регламент на Икономическата комисия за Европа на Организацията на обединените нации относно одобрението на адаптиращи се системи за предни светлини (AFS) за моторни превозни средства
(текст от значение за ЕИП)
(2006/364/EО)
СЪВЕТЪТ НА ЕВРОПЕЙСКИЯ СЪЮЗ,
като взе предвид Договора за създаване на Европейската общност,
като взе предвид Решение 97/836/ЕО на Съвета от 27 ноември 1997 г. с оглед на присъединяването на Европейската общност към Споразумението на Икономическата комисия за Европа на Организацията на обединените нации за приемане на единни технически предписания за колесните превозни средства, оборудване и части, които могат да се монтират и/или да се използват на колесните превозни средства, и условията за взаимното признаване на одобренията, предоставени на основание на тези предписания (Ревизирано споразумение от 1958 г.) (1), и по-специално член 4, параграф 2, второ тире от него,
като взе предвид предложението на Комисията,
като взе предвид становището на Европейския парламент (2),
като има предвид, че:
(1)
Проектът на за Регламент Икономическата комисия за Европа на Организацията на обединените нации относно одобряването на адаптиращи се системи за предни светлини (AFS) за моторни превозни средства (наричан по-нататък „проект за регламент“) ще премахне техническите бариери пред търговията с моторни превозни средства между договарящите се страни, по отношение на тези компоненти, като същевременно осигури високо ниво на безопасност и защита на околната среда.
(2)
Необходимо да се определи позицията на Общността по отношение на проекта за регламент.
(3)
Проектът за регламент следва да се инкорпорира в системата на Общността за одобрение на типовете моторни превозни средства,
РЕШИ:
Член 1
Одобрява проекта за регламент във вида, в който се съдържа в документ TRANS/WP.29/2005/31 и TRANS/WP.29/2005/31/add.1.
Член 2
Общността, представлявана от Комисията, гласува в полза на проекта за регламент при гласуването, което ще се състои по време на заседанието на Административния комитет на предстоящата среща на Световния форум за хармонизация на регламентите относно превозните средства на Икономическата комисия за Европа на Организацията на обединените нации.
Член 3
Проектът за регламент се инкорпорира в системата на Общността за одобрение на типовете моторни превозни средства.
Съставено в Брюксел на 15 май 2006 година.

Labels: 7
8